# Službeni list C 39A/1. v

| | ISSN 1977-1088 |
| --- | --- |
| Službeni list
  Europske unije | C 39A |
| | |
| Hrvatsko izdanje | Informacije i objave | Godište 66.1. veljače 2023. |

ISSN 1977-1088

Službeni list

Europske unije

C 39A

Hrvatsko izdanje

Informacije i objave

Godište 66.1. veljače 2023.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska agencija za sigurnost hrane |
| 2023/C 39 A/01 | Poziv na iskaz interesa za članstvo u znanstvenim povjerenstvima i Znanstvenom odboru Europske agencije za sigurnost hrane 2023. – Parma, Italija (EFSA/E/2023/01) | 1 |

Sadržaj

Stranica

V.   Objave

ADMINISTRATIVNI POSTUPCI

Europska agencija za sigurnost hrane

2023/C 39 A/01

Poziv na iskaz interesa za članstvo u znanstvenim povjerenstvima i Znanstvenom odboru Europske agencije za sigurnost hrane 2023. – Parma, Italija (EFSA/E/2023/01)

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska agencija za sigurnost hrane

| 1.2.2023 | HR | Službeni list Europske unije | CA 39/1 |
| --- | --- | --- | --- |

1.2.2023

HR

Službeni list Europske unije

CA 39/1

---

Poziv na iskaz interesa za članstvo u znanstvenim povjerenstvima i Znanstvenom odboru Europske agencije za sigurnost hrane 2023. – Parma, Italija (EFSA/E/2023/01)

(2023/C 39 A/01)

Rok za slanje prijava: 3. travnja 2023. u 23:59 (lokalno vrijeme).

Tekst ovog poziva dostupan je na svim službenim jezicima EU-a u Službenom listu Europske unije.

Jeste li motivirani znanstvenik koji želi doprinijeti pozitivnim promjenama i zaštiti javnog zdravlja u Europi? Želite li iskoristiti svoju strast za znanošću radom za vodeće tijelo za procjenu rizika za sigurnost hrane u Europi?

Europska agencija za sigurnost hrane (EFSA) daje neovisne i transparentne znanstvene savjete tvorcima politika kako bi se osigurala sigurnost u cijelom prehrambenom lancu – od polja do stola. Znanstveni savjeti EFSA-e oblikuju se radom naših stručnjaka i u suradnji s nacionalnim i međunarodnim partnerima te otvorenim dijalogom s društvom. Njima se doprinosi zaštiti zdravlja ljudi, životinja i bilja te zaštiti okoliša.

Članovi znanstvenih povjerenstava ili Znanstvenog odbora EFSA-e surađuju s nekima od najboljih stručnjaka u Europi, razvijaju svoju znanstvenu karijeru i umrežuju se. Svojim znanstvenim savjetima možete doprinijeti zdravlju europskih potrošača i budućnosti Europe.

Ovaj poziv upućuje se znanstvenicima koji se žele prijaviti za članstvo u Znanstvenom odboru (SC) ili u jednom od EFSA-inih deset (10) znanstvenih povjerenstava: Povjerenstvo za zdravlje i dobrobit životinja (AHAW), Povjerenstvo za biološke opasnosti (BIOHAZ), Povjerenstvo za kontaminante u prehrambenom lancu (CONTAM), Povjerenstvo za dodatke i proizvode ili tvari koji se upotrebljavaju u hrani za životinje (FEEDAP), Povjerenstvo za genetski modificirane organizme (GMO), Povjerenstvo o prehrani, novoj hrani i alergenima u hrani (NDA), Povjerenstvo za zdravlje bilja (PLH), Povjerenstvo za sredstva za zaštitu bilja i njihove ostatke (PPR), Povjerenstvo za prehrambene aditive i arome (FAF), Povjerenstvo za materijale u dodiru s hranom, enzime i pomoćna tehnološka sredstva (CEP).

EUROPSKA AGENCIJA ZA SIGURNOST HRANE

EFSA je agencija Europske unije (EU) i sastavni dio sustava za sigurnost hrane u EU-u.

Sigurnost u prehrambenom lancu, od polja do stola, u središtu je aktivnosti EFSA-e. EFSA doprinosi zaštiti zdravlja ljudi, vodeći računa o zdravlju i dobrobiti životinja, zdravlju bilja te okolišu.

EFSA u svim svojim aktivnostima promiče sljedeće vrijednosti:

| — | izvrsnost |
| --- | --- |

—

izvrsnost

| — | neovisnost |
| --- | --- |

—

neovisnost

| — | otvorenost |
| --- | --- |

—

otvorenost

| — | odgovornost |
| --- | --- |

—

odgovornost

| — | suradnju. |
| --- | --- |

—

suradnju.

Izmjena Uredbe o osnivanju EFSA-e (1), takozvana Uredba o transparentnosti, stupila je na snagu 2021. te je njome povećana odgovornost EFSA-e prema građanima EU-a. Nove politike na razini EU-a, kao što su mjere europskog zelenog plana, a posebno strategija „od polja do stola”, strategija održivosti za kemikalije i strategija za bioraznolikost utjecat će na usmjerenost aktivnosti EFSA-a u nadolazećim godinama. EFSA-ina važna uloga obavješćivanja o riziku dodatno je proširena, što će zahtijevati prilagodbe načina na koji EFSA obavješćuje o riziku u nadolazećim godinama. Osim toga, EFSA se morala prilagoditi novim načinima rada zbog globalne pandemije bolesti uzrokovane virusom SARS-CoV-2.

Uzimajući to u obzir, u lipnju 2021. EFSA je pripremila svoju strategiju za 2027. (2) U njoj se utvrđuju načini na koje EFSA namjerava reagirati na okruženje koje se mijenja (poput digitalne transformacije, stvaranja kapaciteta za ispunjavanje novih potreba i koordinirane potpore planu održivosti Europske komisije) i opisuje se dodana vrijednost koju donosi svojim klijentima, partnerima, dionicima i široj javnosti.

Strateški prioriteti EFSA-e utvrđeni EFSA-inom strategijom za 2027. uključuju:

| 1. | pružanje pouzdanih znanstvenih savjeta i obavješćivanje o rizicima od polja do stola; |
| --- | --- |

1.

pružanje pouzdanih znanstvenih savjeta i obavješćivanje o rizicima od polja do stola;

| 2. | osiguravanje pripravnosti za buduće potrebe za analizom rizika; |
| --- | --- |

2.

osiguravanje pripravnosti za buduće potrebe za analizom rizika;

| 3. | osnaživanje ljudi i osiguravanje organizacijske prilagodljivosti. |
| --- | --- |

3.

osnaživanje ljudi i osiguravanje organizacijske prilagodljivosti.

Saznajte više o EFSA-i na https://www.efsa.europa.eu/hr.

EFSA-ina ZNANSTVENA POVJERENSTVA I ZNANSTVENI ODBOR

Znanstveni odbor i znanstvena povjerenstva odgovorni su za izradu EFSA-inih znanstvenih mišljenja i savjeta kojima se pomaže osobama koje upravljaju rizikom u donošenju odluka i pruža čvrst temelj za europske politike. Ovi znanstveni rezultati objavljuju se u EFSA-inu listu (EFSA Journal), mjesečnoj publikaciji koja je indeksirana u bibliografskim bazama podataka (na primjer, bazama CAB Abstracts (sažetci CAB-a), Food Science and Technology Abstracts (sažetci iz područja prehrambene znanosti i tehnologije) i ISI Web of Knowledge (Mreža znanja Instituta za znanstvene informacije)) koje su važne za EFSA-in rad.

Članovi EFSA-inog Znanstvenog odbora i znanstvenih povjerenstava imenuju se na mandat od pet (5) godina.

Podnositelji prijava upućuju se na PRILOG I. (3), koji je objavljen na EFSA-inoj internetskoj stranici i koji sadržava detaljan opis nadležnosti Znanstvenog odbora i znanstvenih povjerenstava.

ČLANOVI EFSA-inih ZNANSTVENIH POVJERENSTAVA I ZNANSTVENOG ODBORA

EFSA okuplja najbolje dostupne europske stručnjake za procjenu rizika u području sigurnosti hrane i hrane za životinje, zdravlja i dobrobiti životinja, zdravlja bilja i okoliša, koji djeluju neovisno, s ciljem pružanja znanstvenih savjeta institucijama EU-a i državama članicama prema najvišim standardima.

Članovi Znanstvenog odbora i znanstvenih povjerenstava odabiru se i imenuju u skladu s Uredbom o osnivanju EFSA-e i povezanim pravilima (4). U tim se pravilima detaljno opisuju organizacija, vremenski raspored i kriteriji za postupak odabira i imenovanja, a kandidati u njima mogu potražiti dodatne informacije o tome.

Svako znanstveno povjerenstvo ima od 11 do 21 znanstvenog stručnjaka, ovisno o planiranom radnom opterećenju i stručnom znanju potrebnom za relevantni mandat. Znanstveni odbor čine predsjednici deset (10) znanstvenih povjerenstava i šest (6) drugih znanstvenih stručnjaka koji nisu članovi nijednog znanstvenog povjerenstva. Svi ti stručnjaci surađuju s EFSA-om neovisno o vanjskim utjecajima i ne zastupaju mišljenje neke države članice, svojih poslodavaca ili bilo koje druge organizacije.

Radne skupine

Rad svakog znanstvenog povjerenstva podupire niz radnih skupina osnovanih radi obavljanja potrebnog pripremnog rada za određene mandate ili područja reguliranog proizvoda. Radnim skupinama obično predsjedaju stručnjaci iz povjerenstava, a njihovi su članovi obično stručnjaci za određene teme i stručnjaci koji sudjeluju na saslušanjima kako bi se osiguralo odgovarajuće znanstveno stručno znanje potrebno za obavljanje tog pripremnog rada koji zatim preispituje znanstveno povjerenstvo.

Odgovornosti

Znanstveni odbor i svako znanstveno povjerenstvo imaju specifične mandate (vidjeti PRILOG I.) koji će utjecati na prirodu njihova rada. Članovi Znanstvenog odbora i znanstvenih povjerenstava općenito imaju sljedeće glavne odgovornosti:

| — | pravovremena priprema, rasprava i donošenje znanstvenih mišljenja, smjernica i izvješća znanstvenog povjerenstva i/ili Znanstvenog odbora, te povezane aktivnosti radnih skupina |
| --- | --- |

—

pravovremena priprema, rasprava i donošenje znanstvenih mišljenja, smjernica i izvješća znanstvenog povjerenstva i/ili Znanstvenog odbora, te povezane aktivnosti radnih skupina

| — | osiguravanje dosljednosti EFSA-inih pristupa znanstvenoj procjeni bliskom suradnjom s drugim znanstvenim povjerenstvima i Znanstvenim odborom |
| --- | --- |

—

osiguravanje dosljednosti EFSA-inih pristupa znanstvenoj procjeni bliskom suradnjom s drugim znanstvenim povjerenstvima i Znanstvenim odborom

| — | osiguravanje postupanja u skladu s horizontalnim EFSA-inim smjernicama specifičnim za sektor i s relevantnim zakonodavstvom EU-a |
| --- | --- |

—

osiguravanje postupanja u skladu s horizontalnim EFSA-inim smjernicama specifičnim za sektor i s relevantnim zakonodavstvom EU-a

| — | doprinos usklađivanju znanstvenih procjena s relevantnim organizacijama EU-a i država članica. |
| --- | --- |

—

doprinos usklađivanju znanstvenih procjena s relevantnim organizacijama EU-a i država članica.

Opseg potrebnog doprinosa članova povjerenstva razlikuje se ovisno o složenosti planiranih znanstvenih rezultata. Kad radne skupine, osoblje EFSA-e ili vanjski suradnici obavljaju opsežan pripremni rad, zadaća je povjerenstva preispitati nacrte dokumenata i donijeti ih.

Od članova znanstvenih povjerenstava/Znanstvenog odbora očekuje se suradnja, visok stupanj profesionalne etike i integriteta te poticanje inovativnosti u izradi EFSA-inih procjena rizika.

Članovi Znanstvenog odbora i znanstvenih povjerenstava mogu biti izabrani za predsjednika ili potpredsjednika Znanstvenog odbora/znanstvenih povjerenstava ili njihovih radnih skupina odnosno mogu biti imenovani izvjestiteljima radnih skupina.

Radni uvjeti i naknade

Od članova znanstvenih povjerenstava i Znanstvenog odbora tražit će se da sudjeluju na od šest (6) do deset (10) plenarnih sastanaka godišnje, što čini ukupno od deset (10) do dvadeset (20) dana za sastanke godišnje.

Oko trećine sastanaka godišnje organizira se uživo (5), uglavnom u prostorijama EFSA-e u Parmi, Italiji. Oko dvije trećine sastanaka organizira se putem interneta.

Sastanci se održavaju, a radni dokumenti izrađuju na engleskom jeziku, radnom jeziku EFSA-e.

S obzirom na EFSA-inu predanost načelima otvorenosti i transparentnosti, neki plenarni sastanci znanstvenih povjerenstava/Znanstvenog odbora otvoreni su za promatrače i uživo dostupni na internetu.

Od članova se očekuje da prisustvuju te aktivno i pravovremeno doprinose sastancima znanstvenih povjerenstava/Znanstvenog odbora na kojima se mišljenja, izvješća ili smjernice preispituju, te se o njima raspravlja ili ih se donosi.

Za prisustvovanje i aktivan doprinos sastancima znanstvenih povjerenstava/Znanstvenog odbora potreban je pripremni rad, uključujući prethodno čitanje, pregled i, u nekim slučajevima, izradu nacrta dokumenata. Očekivano trajanje pripremnog rada najmanje je jedan (1) dan rada za jedan (1) dan sastanka.

EFSA će nadzirati, dokumentirati i procjenjivati sudjelovanje i doprinos članova znanstvenih povjerenstava/Znanstvenog odbora.

Članovima znanstvenih povjerenstava/Znanstvenog odbora nude se moduli osposobljavanja i poduke o EFSA-inim metodologijama procjene rizika, smjernicama i praksama.

U skladu sa svojim financijskim pravilima EFSA će stručnjacima nadoknaditi troškove rada plaćanjem naknada koje pokrivaju pripremu za sastanke i sudjelovanje na njima (za sastanke uživo i sastanke putem mreže). EFSA će također snositi troškove putovanja, smještaja i dnevnica stručnjaka kad putuju u EFSA-u. Detaljne informacije navode se u Pravilnik EFSA-e o naknadi za stručnjake (6).

PRIJAVA

Kandidati trebaju ispuniti i podnijeti prijavu na mreži putem EFSA-inoj internetskoj stranici za zapošljavanje na adresi https://careers.efsa.europa.eu/Expert.

Da bi se prijavili, kandidati trebaju izraditi račun na EFSA-inoj internetskoj stranici za zapošljavanje ako ga još nemaju. Stručnjaci koji već rade za EFSA-u za prijavu trebaju upotrijebiti svoj postojeći račun i vjerodajnice za EFSA-u.

Kandidati u obrascu za prijavu trebaju označiti znanstveno povjerenstvo i/ili Znanstveni odbor za koji podnose prijavu, na način da njihov odabir najbolje odgovara njihovom stručnom znanju (vidjeti PRILOG I.). Podnositelj prijave može označiti dodatno znanstveno povjerenstvo/Znanstveni odbor kao drugi izbor ako njegovo stručno znanje obuhvaća nadležnost više znanstvenih povjerenstava i/ili Znanstvenog odbora.

Kandidate se poziva da obrazac za prijavu ispune na engleskom jeziku te da tijekom prijave pažljivo razmotre kriterije i potrebno stručno znanje.

Obrazac za prijavu sadržava posebne odjeljke i pitanja kojima se ocjenjuje prikladnost kandidata za taj položaj. Kandidati moraju ispuniti sve odjeljke obrasca za prijavu te navesti nužne informacije i dokaze jer će taj obrazac biti osnova za procjenu njihove prikladnosti.

Prijave se mogu podnijeti samo putem EFSA-ine internetske stranice za zapošljavanje (7). Nakon podnošenja prijave kandidati automatski primaju potvrdu o primitku na adresu elektroničke pošte navedenu u obrascu za prijavu. Kandidati trebaju provjeriti da su u svoje obrasce za prijavu upisali ispravnu e-adresu jer će to biti jedini komunikacijski kanal za korespondenciju povezanu s postupkom odabira. Kandidati nakon podnošenja mogu pristupiti prijavi i mijenjati je do isteka roka.

Prijave će se smatrati valjanima samo ako se propisno ispunjen mrežni obrazac za prijavu podnese u sustavu u za to predviđenom roku. Skice prijava koje nisu podnesene u sustavu u za to predviđenom roku ili podnošenje općeg profila umjesto konkretnog obrasca za prijavu ne uzimaju se u obzir.

Kandidatima se preporučuje da podnošenje prijave do odgađaju do zadnjih nekoliko dana prije isteka za to predviđenog roka jer zbog preopterećenosti mreže ili problema s mrežnom vezom to možda neće moći učiniti na vrijeme.

Svi će kandidati e-poštom biti obaviješteni o ishodu postupka odabira.

Kako bi potvrdila točnost i istinitost prijava, EFSA zadržava pravo da u bilo kojoj fazi provede intervjue putem interneta i provjeri prijave kandidata za članstvo u odnosu na njihove dokazne dokumente i potvrde.

Osobni podaci koje EFSA traži od kandidata i svi drugi osobni podaci kandidata obrađuju se u skladu s Uredbom (EU) 2018/1725 Europskog parlamenta i Vijeća (8).

Svrha obrade podataka je obrada prijava za članstvo u EFSA-inim znanstvenim povjerenstvima i Znanstvenom odboru.

Obavijest o zaštiti podataka u EFSA-inim postupcima odabira i zapošljavanja dostupna je na sljedećem mrežnom mjestu:

https://www.efsa.europa.eu/sites/default/files/TMTdataprocessing.pdf.

Kontakti

Za tehnička pitanja ili pitanja povezana s obrascem za prijavu obratite se EFSA-inoj službi za podršku na adresi servicedesk@efsa.europa.eu.

Za pitanja povezana s postupcima odabira i imenovanja obratite se EFSA-inoj službi za odabir talenata na adresi selection.experts@efsa.europa.eu.

ODABIR I IMENOVANJE

EFSA u svojim postupcima odabira primjenjuje načela transparentnosti, pravednosti i nediskriminacije.

EFSA zadržava pravo savjetovanja s trećim stranama o profesionalnom iskustvu kandidata i o istinitosti informacija koje su kandidati naveli u svojim prijavama.

Kriteriji prihvatljivosti

Prije isteka roka za podnošenje prijava kandidati moraju zadovoljiti sljedeće uvjete:

| 1. | državljanstvo države članice Europske unije (EU) ili države članice Europskog udruženja slobodne trgovine (EFTA) ili zemlje kandidatkinje za pristupanje EU-u. Prijaviti se mogu i stručnjaci iz trećih zemalja, a razmatrat će se za članstvo u znanstvenim povjerenstvima/Znanstvenom odboru samo ako se tražena razina stručnog znanja ne može pronaći među državljanima EU-a, država članica EFTA-e ili zemalja kandidatkinja za pristupanje EU-u; |
| --- | --- |

1.

državljanstvo države članice Europske unije (EU) ili države članice Europskog udruženja slobodne trgovine (EFTA) ili zemlje kandidatkinje za pristupanje EU-u. Prijaviti se mogu i stručnjaci iz trećih zemalja, a razmatrat će se za članstvo u znanstvenim povjerenstvima/Znanstvenom odboru samo ako se tražena razina stručnog znanja ne može pronaći među državljanima EU-a, država članica EFTA-e ili zemalja kandidatkinja za pristupanje EU-u;

| 2. | izvrsno poznavanje engleskog jezika (koje odgovara razini C1 ili višoj razini prema ZEROJ-u: Zajedničkom europskom referentnom okviru za jezike) (9); |
| --- | --- |

2.

izvrsno poznavanje engleskog jezika (koje odgovara razini C1 ili višoj razini prema ZEROJ-u: Zajedničkom europskom referentnom okviru za jezike) (9);

| 3. | stupanj obrazovanja koji odgovara završenom sveučilišnom studiju u trajanju od najmanje četiri (4) godine potvrđen diplomom iz jednog od sljedećih područja: poljoprivreda, biokemija, bioinformatika, biologija, biometrija, biotehnologija, kemija, prehrambena izloženost, okolišne znanosti, epidemiologija, prehrambena znanost, prehrambena tehnologija, genetika, zdravlje i sigurnost hrane, medicina, znanost o živim sustavima, matematika, mikrobiologija, molekularna biologija, prirodne znanosti, prehrana, farmacija, javno zdravlje, statistika, toksikologija, veterina ili srodna područja; |
| --- | --- |

3.

stupanj obrazovanja koji odgovara završenom sveučilišnom studiju u trajanju od najmanje četiri (4) godine potvrđen diplomom iz jednog od sljedećih područja: poljoprivreda, biokemija, bioinformatika, biologija, biometrija, biotehnologija, kemija, prehrambena izloženost, okolišne znanosti, epidemiologija, prehrambena znanost, prehrambena tehnologija, genetika, zdravlje i sigurnost hrane, medicina, znanost o živim sustavima, matematika, mikrobiologija, molekularna biologija, prirodne znanosti, prehrana, farmacija, javno zdravlje, statistika, toksikologija, veterina ili srodna područja;

| 4. | najmanje sedam (7) godina stručnog iskustva (10) nakon stečene potrebne diplome, u području koje je relevantno za nadležnost nekog od EFSA-inog znanstvenog povjerenstva/Znanstvenog odbora; |
| --- | --- |

4.

najmanje sedam (7) godina stručnog iskustva (10) nakon stečene potrebne diplome, u području koje je relevantno za nadležnost nekog od EFSA-inog znanstvenog povjerenstva/Znanstvenog odbora;

| 5. | aktivan znanstveni rad u proteklih pet (5) godina koji se može dokazati autorstvom/doprinosom znanstvenom radu, u najmanje pet (5) sljedećih vrsta znanstvenih dokumenata:






  — | znanstvene publikacije (autorstvo) u recenziranim međunarodnim znanstvenim časopisima objavljenima na engleskom jeziku o području koje je relevantno za nadležnost EFSA-inog znanstvenog povjerenstva/Znanstvenog odbora, dokumentirane popisom znanstvenih publikacija
  i/ili |
| --- | --- | --- |

5.

aktivan znanstveni rad u proteklih pet (5) godina koji se može dokazati autorstvom/doprinosom znanstvenom radu, u najmanje pet (5) sljedećih vrsta znanstvenih dokumenata:

—

znanstvene publikacije (autorstvo) u recenziranim međunarodnim znanstvenim časopisima objavljenima na engleskom jeziku o području koje je relevantno za nadležnost EFSA-inog znanstvenog povjerenstva/Znanstvenog odbora, dokumentirane popisom znanstvenih publikacija

i/ili

| — | znanstvene procjene (11) (autorstvo/doprinos) na nacionalnoj/međunarodnoj razini o području koje je relevantno za nadležnost EFSA-inog znanstvenog povjerenstva/Znanstvenog odbora, dokumentirane popisom provedenih procjena/povezanih znanstvenih izvješća. |
| --- | --- |

—

znanstvene procjene (11) (autorstvo/doprinos) na nacionalnoj/međunarodnoj razini o području koje je relevantno za nadležnost EFSA-inog znanstvenog povjerenstva/Znanstvenog odbora, dokumentirane popisom provedenih procjena/povezanih znanstvenih izvješća.

Kriteriji odabira

Da bi se ocijenila razina znanstvenog stručnog znanja kandidata, prijave koje ispunjavaju zahtjeve prihvatljivosti bit će podvrgnute usporednoj procjeni koja se provodi na temelju niže navedenih kriterija odabira.

Svaka prihvatljiva prijava ocijenit će se na temelju triju (3) kriterija odabira navedenih u nastavku u odnosu na prvo znanstveno povjerenstvo/Znanstveni odbor za koje se kandidat prijavio. Kandidate se po potrebi može ocijeniti i u odnosu na drugo znanstveno povjerenstvo/Znanstveni odbor za koji su se prijavili ili u odnosu na druga povjerenstva. Najmanji kumulativni prag za prolaznu ocjenu iznosi 50 bodova (od 100).

| 1. | Iskustvo u znanstvenoj procjeni:
  iskustvo u provedbi znanstvene procjene u područjima povezanima sa sigurnošću prehrambenog lanca, u okviru nadležnosti i stručnosti znanstvenog povjerenstva/Znanstvenog odbora za koji se kandidat prijavljuje. (maksimalno 40 bodova od 100) |
| --- | --- |

1.

Iskustvo u znanstvenoj procjeni:
  iskustvo u provedbi znanstvene procjene u područjima povezanima sa sigurnošću prehrambenog lanca, u okviru nadležnosti i stručnosti znanstvenog povjerenstva/Znanstvenog odbora za koji se kandidat prijavljuje. (maksimalno 40 bodova od 100)

| 2. | Znanstvena izvrsnost:
  znanstvena izvrsnost u jednom ili više područja povezanih s područjem koje obuhvaća znanstveno povjerenstvo/Znanstveni odbor za koji se kandidat prijavljuje, dokazana znanstvenim publikacijama u recenziranim znanstvenim časopisima objavljenima na engleskom jeziku. (maksimalno 40 bodova od 100) |
| --- | --- |

2.

Znanstvena izvrsnost:
  znanstvena izvrsnost u jednom ili više područja povezanih s područjem koje obuhvaća znanstveno povjerenstvo/Znanstveni odbor za koji se kandidat prijavljuje, dokazana znanstvenim publikacijama u recenziranim znanstvenim časopisima objavljenima na engleskom jeziku. (maksimalno 40 bodova od 100)

| 3. | Iskustvo recenziranja znanstvenog rada:
  iskustvo recenziranja znanstvenog rada i sposobnost analiziranja složenih informacija u područjima koja obuhvaća znanstveno povjerenstvo/Znanstveni odbor za koji se kandidat prijavljuje. (maksimalno 20 bodova od 100) |
| --- | --- |

3.

Iskustvo recenziranja znanstvenog rada:
  iskustvo recenziranja znanstvenog rada i sposobnost analiziranja složenih informacija u područjima koja obuhvaća znanstveno povjerenstvo/Znanstveni odbor za koji se kandidat prijavljuje. (maksimalno 20 bodova od 100)

Nacrt popisa prikladnih kandidata

Izvršni direktor EFSA-e sastavlja nacrt popisa kandidata koji obuhvaća prijave koje su dobile najmanje 50 bodova prilikom ocjenjivanja na temelju kriterija odabira.

Izvršni direktor ocjenjuje specifično multidisciplinarno stručno znanje potrebno u Znanstvenom odboru i svakom znanstvenom povjerenstvu, kako bi se naznačilo stručno znanje potrebno za članstvo u njima i broj članova koji je potreban za svako znanstveno povjerenstvo i Znanstveni odbor.

U tu svrhu prijave iz gore navedenog nacrta popisa kandidata dodatno će se analizirati i mapirati kako bi se pronašli dokazi o multidisciplinarnom stručnom znanju/područjima znanja (specifično multidisciplinarno stručno znanje svakog znanstvenog povjerenstva i Znanstvenog odbora navedeno je u PRILOGU I.), kao i o kompetencijama koje se smatraju prednostima: upravljanje projektima, obavješćivanje o riziku i predsjedanje znanstvenim sastancima.

Nakon gore navedene ocjene izvršni direktor dovršava nacrt popisa kandidata i dostavlja ga Upravnom odboru EFSA-e zajedno s prijedlogom članova svakog znanstvenog povjerenstva/Znanstvenog odbora uz naznaku specifičnog multidisciplinarnog stručnog znanja potrebnog za članstvo u svakom od njih. Prilikom izrade prijedloga vodit će se računa o rodnoj ravnoteži i geografskoj distribuciji.

Znanstvenici bi trebali imati na umu da im se uvrštavanjem u nacrt popisa kandidata ne jamči imenovanje članom znanstvenog povjerenstva/Znanstvenog odbora, koje ostaje u nadležnosti Upravnog odbora EFSA-e, te da se na temelju dobivenih bodova ne određuje redoslijed kojim će se kandidati razmatrati za imenovanje.

Izjava o sukobu interesa

U sljedećoj fazi postupka imenovanja razmatrat će se samo oni stručnjaci čija je izjava o sukobu interesa u skladu s EFSA-inom politikom i pravilima o neovisnosti. Od kandidata uvrštenih u nacrt popisa koji imaju najprimjereniju kombinaciju kompetencija i stručnog znanja za određeno znanstveno povjerenstvo ili za Znanstveni odbor zatražit će se da dostave izjavu o sukobu interesa, koju će EFSA pregledati u skladu s EFSA-inom politikom neovisnosti i pravilima o upravljanju suprotstavljenim interesima (12) na snazi u vrijeme pregleda izjava.

Kandidati koji ne dostave izjavu o sukobu interesa neće se razmatrati za imenovanje članovima znanstvenog povjerenstva/Znanstvenog odbora. EFSA se može obratiti kandidatima za dodatna pojašnjena u vezi s njihovim izjavama o sukobu interesa.

Sljedeći slučaj smatra se sukobom interesa.

Primjer: članstvo u znanstvenim povjerenstvima nije dopušteno kandidatima koji su u trenutku predaje izjave o sukobu interesa zaposlenici ili konzultanti bilo koje pravne ili fizičke osobe koja provodi bilo koje aktivnosti na koje izravno ili neizravno utječu EFSA-ini znanstveni rezultati, kao što su proizvodnja, prerada ili distribucija hrane te poljoprivreda i uzgoj životinja. To obuhvaća sve oblike redovnog zanimanja ili poslovanja, s punim ili s nepunim radnim vremenom, plaćenog ili neplaćenog, uključujući samozapošljavanje (na primjer usluge savjetovanja), u korist tih gospodarskih subjekata.

Za pitanja povezana s izjavom o sukobu interesa obratite se EFSA-inoj službi za upravljanje interesima na adresi interestmanagement@efsa.europa.eu.

Imenovanje

Članove Znanstvenog odbora koji nisu članovi znanstvenih povjerenstava i članove znanstvenih povjerenstava imenuje Upravni odbor na temelju prethodnog prijedloga izvršnog direktora na mandat od pet (5) godina (13).

Ako kandidati imaju podjednako znanstveno stručno znanje, Upravni odbor EFSA-e osigurava da se imenovanjima postiže najšira moguća geografska distribucija. Nadalje, Upravni odbor EFSA-e pri imenovanjima nastoji postići rodnu ravnotežu.

Stručnjak koji je prethodno bio član znanstvenog tijela (Znanstvenog odbora/znanstvenih povjerenstava EFSA-e) može biti imenovan članom znanstvenog tijela pod uvjetom da je u vrijeme obnavljanja članstva (početka mandata) prethodno članstvo stručnjaka u tom znanstvenom tijelu trajalo manje od deset (10) godina. Kao posljedica toga:

| — | stručnjaci koji su u vrijeme obnavljanja članstva bili članovi određenog znanstvenog tijela manje od deset (10) godina mogu biti imenovani članovima istog ili drugog znanstvenog tijela, |
| --- | --- |

—

stručnjaci koji su u vrijeme obnavljanja članstva bili članovi određenog znanstvenog tijela manje od deset (10) godina mogu biti imenovani članovima istog ili drugog znanstvenog tijela,

| — | stručnjaci koji su u vrijeme obnavljanja članstva bili članovi određenog znanstvenog tijela deset (10) ili više godina mogu biti imenovani samo članovima nekog drugog znanstvenog tijela. |
| --- | --- |

—

stručnjaci koji su u vrijeme obnavljanja članstva bili članovi određenog znanstvenog tijela deset (10) ili više godina mogu biti imenovani samo članovima nekog drugog znanstvenog tijela.

Popis uspješnih kandidata

Upravni odbor sastavlja popis uspješnih kandidata koji sadržava kandidate s nacrta popisa koji nisu imenovani. Popis uspješnih kandidata služi za potrebe budućeg imenovanja članova Znanstvenog odbora, znanstvenih povjerenstava i radnih skupina i valjan je do kraja mandata imenovanih članova.

Postupci žalbe

| — | Kandidati mogu podnijeti tužbu protiv bilo koje odluke koja utječe na njihovu pravnu situaciju u skladu s člankom 263. Ugovora o funkcioniranju Europske unije. Tužba se mora podnijeti u roku od dva mjeseca od primitka osporavane odluke ili obavijesti o njoj. Tužba protiv EFSA-e mora se podnijeti pred Općim sudom Europske unije:





  General Court of the European Union |
| --- | --- |
| Rue du Fort Niedergrünewald |
| L-2925 Luxembourg |
| LUKSEMBURG |
| Tel. + 352 43031 |
| Faks + 352 43032100 |
| E-adresa: GeneralCourt.Registry@curia.europa.eu |
| www.curia.europa.eu |

—

Kandidati mogu podnijeti tužbu protiv bilo koje odluke koja utječe na njihovu pravnu situaciju u skladu s člankom 263. Ugovora o funkcioniranju Europske unije. Tužba se mora podnijeti u roku od dva mjeseca od primitka osporavane odluke ili obavijesti o njoj. Tužba protiv EFSA-e mora se podnijeti pred Općim sudom Europske unije:

General Court of the European Union

Rue du Fort Niedergrünewald

L-2925 Luxembourg

LUKSEMBURG

Tel. + 352 43031

Faks + 352 43032100

E-adresa: GeneralCourt.Registry@curia.europa.eu

www.curia.europa.eu

| — | Kandidati mogu umjesto toga podnijeti i pritužbu Europskom ombudsmanu o navodnim nepravilnostima u djelovanju institucija i tijela Europske unije. Među ostalim zahtjevima, pritužba se mora podnijeti u roku od dvije godine od datuma kada su obznanjene činjenice na kojima se pritužba temelji. Prije obraćanja Europskom ombudsmanu, podnositelji pritužbe moraju se najprije obratiti EFSA-i i objasniti svoj problem.





  The European Ombudsman |
| --- | --- |
| 1 Avenue du President Robert Schuman |
| CS 30403 |
| F – 67001 Strasbourg Cedex |
| FRANCUSKA |
| Tel.: + 33 388172313 |
| Faks: + 33 388179062 |
| https://www.ombudsman.europa.eu/hr/home |

—

Kandidati mogu umjesto toga podnijeti i pritužbu Europskom ombudsmanu o navodnim nepravilnostima u djelovanju institucija i tijela Europske unije. Među ostalim zahtjevima, pritužba se mora podnijeti u roku od dvije godine od datuma kada su obznanjene činjenice na kojima se pritužba temelji. Prije obraćanja Europskom ombudsmanu, podnositelji pritužbe moraju se najprije obratiti EFSA-i i objasniti svoj problem.

The European Ombudsman

1 Avenue du President Robert Schuman

CS 30403

F – 67001 Strasbourg Cedex

FRANCUSKA

Tel.: + 33 388172313

Faks: + 33 388179062

https://www.ombudsman.europa.eu/hr/home

---

(1)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.) kako je izmijenjena Uredbom (EU) 2019/1381 Europskog parlamenta i Vijeća od 20. lipnja 2019. o transparentnosti i održivosti procjene rizika EU-a u prehrambenom lancu i o izmjeni uredbi (EZ) br. 178/2002, (EZ) br. 1829/2003, (EZ) br. 1831/2003, (EZ) br. 2065/2003, (EZ) br. 1935/2004, (EZ) br. 1331/2008, (EZ) br. 1107/2009 i (EU) 2015/2283 te Direktive 2001/18/EZ (SL L 231, 6.9.2019., str. 1.).

(2)  https://op.europa.eu/webpub/efsa/strategy-2027/en/#chapter0

(3)  https://www.efsa.europa.eu/sites/default/files/documents/calls/EFSA_SP-SC_Renewal_Call_2023_ANNEX_I.pdf

(4)  Provedbena pravila Upravnog odbora EFSA-e kojima se utvrđuju pravila o odabiru, imenovanju i radu Znanstvenog odbora, znanstvenih povjerenstava i njihovih radnih skupina:

https://www.efsa.europa.eu/sites/default/files/paneloperation.pdf.

(5)  Stručnjacima koji iz opravdanih razloga ne mogu prisustvovati sastanku uživo može se ponuditi sudjelovanje na sastanku putem interneta.

(6)  Pravilnik EFSA-e o naknadi za stručnjake:

http://www.efsa.europa.eu/sites/default/files/Experts_compensation_guide.pdf.

(7)  https://careers.efsa.europa.eu/Expert

(8)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.)

(9)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(10)  Stručno iskustvo uzima se u obzir od datuma od kojeg osoba ispunjava minimalne obrazovne kvalifikacije za prihvatljivost. Svako navedeno razdoblje može se računati samo jednom. Kako bi se smatrale prihvatljivima, godine studija ili stručnog iskustva koje se uzimaju u obzir ne smiju se preklapati s drugim razdobljima studija ili stručnog iskustva. Stručne djelatnosti koje su se obavljale u nepunom radnom vremenu izračunavaju se razmjerno, na temelju potvrđenog postotka odrađenog punog radnog vremena. Plaćena pripravništva priznaju se kao radno iskustvo. Završeni doktorski studiji ili oni koji su u tijeku u području koje je relevantno za nadležnost EFSA-e mogu se priznati kao stručno iskustvo.

(11)  Znanstvena procjena = znanstveni savjet, procjena rizika, procjena dokumentacije za odobrenje proizvoda ili izrada znanstvenih smjernica, provedena na međunarodnoj/nacionalnoj razini na zahtjev nadležnih tijela i/ili referentnih centara.

(12)  Za više informacija vidjeti EFSA-ino mrežno mjesto: http://www.efsa.europa.eu/en/topics/topic/independence.

(13)  Mandat članova imenovanih kasnije od onih imenovanih u vrijeme obnavljanja članstva prestaje u isto vrijeme kad i mandat potonjih članova.

---